O‘zbekistonda bir guruh senatorlarga maxsus maqomlar berildi. Bu haqda «Yuksalish» umummilliy harakati xabar berdi. Qayd etilishicha, Senat kengashining 2021 yil 1 fevraldagi qarori bilan bir guruh senatorlarga maxsus maqomlar berildi. Senat a’zolarini ma’naviy va moddiy rag‘batlantirish bo‘yicha komissiyaning 2021 yil 26 yanvardagi tavsiyalarini ko‘rib chiqib, quyidagilarga maqom berildi: Oral Ataniyazova — «Adolatli senator»; Mahmudjon Toirov — «Xalqparvar senator»; Farmon Toshev — «Mehnatkash senator»; Sayyora Baratova — «Faxriy senator»; Bahrom Mamajonov — «Faxriy senator»; Shukurjon Mamatqulov — «Faxriy senator» maqomi. O‘zA xabariga ko‘ra, ushbu maqomlarga sazovor bo‘lgan senat a’zolari hamda sobiq senatorlar sertifikat va belgilangan tartibda bir martalik pul mukofoti bilan taqdirlandi.